QTC ปลื้ม! คว้างานหม้อแปลง “กฟน.” มูลค่า 123 ลบ.
QTC ปลื้ม! คว้างานหม้อแปลง “กฟน.” จำนวน 123 ล้านบาท หนุน Backlog เพิ่มขึ้นแตะ 470 ล้านบาท
5 ก.ค. 2564

บริษัท คิวทีซี เอนเนอร์ยี่ จำกัด (มหาชน) หรือ QTC ทำการปิดดีลในช่วงไตรมาส 2/64 แบบสวยงาม คว้างานประมูลจำหน่ายหม้อแปลงไฟฟ้าจากการไฟฟ้านครหลวง (กฟน.) กว่า 123 ล้านบาท งานนี้ทำให้บอสใหญ่ “พูลพิพัฒน์ ตันธนสิน” ถึงกับปลื้ม!!! เพราะสามารถตุน Backlog เพิ่มขึ้นแตะ 470 ล้านบาท ที่สำคัญยังทยอยรับรู้รายได้ทั้งหมดในช่วงครึ่งปีหลัง พร้อมส่งซิกอีกว่า ยอดคำสั่งซื้อหม้อแปลงไฟฟ้าจากต่างประเทศ ทั้ง ญี่ปุ่น และ ออสเตรเลีย ตบเท้าเข้ามาตั้งแต่ต้นปีที่ผ่านจนถึงปัจจุบันอีกด้วย สะท้อนให้เห็นถึงการตอกย้ำอัตราการเติบโตทั้งปีของบริษัทฯที่ตั้งเป้าแตะ 1,200 ล้านบาท
 